138 



sterile, der er femdelte, sidder i en endestillet Klase 

 og har smukke, rødlighvide Kroner, hvis Blade er 

 frynsede. Støvdragerne er violette. Blomsternes rene, klare 

 Farver vejleder Insekterne, der fører Støvet fra den ene 

 Blomst til den anden; men til Værn mod de ubudne flyvende 

 Smaainsekter, der kun røver Blomstens Honning uden at 

 hjælpe til ved Bestøvningen, findes der ved den tragtformede 

 Indgang til Blomsternes Bund en Krans af Haar, der spærrer 

 Adgangen for de svage Smaadyr. 



Tidlig paa Foraaret skyder Bukkeblad sine trekoblede 

 Blade op af dybe Moser, Hængedynd og Kær og ved at 

 flette sine Udløbere sammen med de andre Mosevæksters og 

 Kærplanters talrige Rødder danner den et tæt sammenhængende 

 Dække, en gyngende Hængesæk, henover Vandet. Undertiden 

 er dens tykke, brune, krybende Rødder saa sammenfiltrede 

 og stærke, at de i Hængedjmd danner et saa fast Underlag, 

 at man f Eks. paa Island kan ride hen derover. Den vokser 

 ogsaa paa fugtige Enge. I Maj og Juni blomstrer den. 

 I P. Jakobsen meddeler, at den i Thy kaldes »Kniplingsblomst«, 

 Navnet kommer af dens nydelige, fint frynsede Blomster, i 

 Øster Gotland hedder den »Tyllblommar«. Dens Frø findes 

 i stor Mængde i de ældste Tørvelag, hvoraf man kan se, at 

 den allerede paa et meget tidligt Tidspunkt i vort Lands 

 Udvikling efter Istidens Ophør smykkede Sumpene og Moserne 

 med sine smukke Blomster. 



